section_heading: Značaj
paragraph_text: Godine 1988. popularna televizijska serija američkog novinara Billa Moyersa, pod nazivom Moć mita (The Power of Myth) milijune je ljudi upoznala s Campbellovim otkrićima i mislima. Niz od šest nastavaka prepun je mudrosti i nadahnjujuće energije koju ova dva čovjeka bude kroz razgovor snimljen u posljednje dvije godine Campbellova života. Kasnije je, prema emisiji, napisana knjiga Moć Mita, razgovor s Billom Moyersom.